  Виталий Пронин Нырысетӥ квартал понна Удмуртиын улон минимумлэн быдӟалаез 8 сюрс 548 манет юнматэмын.Кылем арысь 4-тӥ кварталэн ӵошатыса, со 0,9 процентлы тросгес. Со вакытэ ик дунъёс 0,8 процентлы йылӥзы. Кылсярысь, помидор 17,5 процентлы дунояз, курегпуз - 5,8-лы, кынтэм чорыг - 3,5 процентлы. Тӧдьы пызь 6,4 процентлы дунтэмаз, парсь сӥль - 5,3-лы, курег сӥль - 3,2 процентлы. Адямилы быдэ прожиточной минимумлэсь ичигес коньдон басьтӥсь семьяос юрттэтлы вазиськыны быгато.Улон дуноя бере, 1-тӥ июльысен пичи уждун (МРОТ) 7 но ӝыны сюрс манетозь будэтэмын луоз. Али со 6 сюрс 204 манет лыдъяське. Ольга Вахитова Туспуктӥз А. Горбунов  